el el el el el id el el el el el el el el el el en el el el el el en el en el en el en el en en el el el el el el el el el el el en el el en el el en el el en el el el
Λόγω των μέτρων πρόληψης κατά της διασποράς του κορωνοϊού SARS-COV-2, η εκδήλωση ήταν κλειστή. Είχαν προβλεφθεί και τηρήθηκαν όλα τα απαραίτητα μέτρα ώστε η εκδήλωση να γίνει με τη μέγιστη δυνατή ασφάλεια όλων των συμμετεχόντων.
Η εκδήλωση βιντεοσκοπήθηκε επίγεια και εναέρια από τους διοργανωτές και μετά από σχετική επεξεργασία θα δημιουργηθεί ντοκιμαντέρ που προγραμματίζεται να προβληθεί το Φθινόπωρο σε ειδική ανοιχτή για το κοινό εκδήλωση. Παράλληλα, συνεργείο της ΕΡΤ Αιγαίου βιντεοσκόπησε και θα μεταδώσει τις αμέσως επόμενες ημέρες εκτεταμένα αποσπάσματα από την εκδήλωση.
Σημειώνουμε επίσης, ότι κομμάτι της εκδήλωσης ( εξ’ου και η επωνυμία «Η μουσική των τοίχων και των τειχών») αποτελούν 5 ντοκιμαντέρ στα οποία αναδεικνύονται παλαιά βιομηχανικά κτίρια της Μυτιλήνης, που είτε άλλαξαν  χρήση είτε αναμένουν υπομονετικά τη δική μας ευαισθησία και παρέμβαση πριν την πλήρη κατάρρευση. Και εδώ σημαντική είναι η συμμετοχή των μαθητών του Μουσικού Σχολείου Μυτιλήνης, τα οποία περιδιαβαίνουν τα κτίρια ενώ ακούγονται οι μουσικές εκτελέσεις τους.  Όταν ολοκληρωθεί η σχετική επεξεργασία και αυτά τα ντοκιμαντέρ θα παρουσιαστούν στο κοινό.
Στην επιτυχία της εκδήλωσης  βοήθησε και η υπέροχη βραδιά με πανσέληνο, που σε συνδυασμό με την υποβλητική ατμόσφαιρα του χώρου και την μαγευτική θέα της πόλης, πρόσφεραν στους συμμετέχοντες μια ξεχωριστή εμπειρία.  Ελπίζουμε ότι η εκδήλωσή μας θα βοηθήσει στην επανεκτίμηση της πλούσιας αρχιτεκτονικής μας κληρονομιάς, στην πολύπλευρη στήριξη του Μουσικού Σχολείου Μυτιλήνης και στην καθιέρωση της εκδήλωσής μας κάθε χρόνο στις 21 Ιουνίου, επ’ ευκαιρία του εορτασμού της Παγκόσμιας Ημέρας Μουσικής